
1. Indledning
1. A 	SPECIEL SITUATION
· God formiddag – det er virkelig dejligt at kunne være sammen!
· Vi er alle berørt af Coronakrisen på den ene eller anden måde.
· Og vores normale hverdag er sat ud af spil for en tid.
· Jeg er stolt af at være dansker under denne krise!
1. B	GODT AT VÆRE SAMMEN – TAK!
· Vi har virkelig nydt at være sammen med jer de sidste to søndage! 
· Det har været noget helt specielt!
· Vi hører sammen som kirke på trods af, at vi ikke fysisk kan være sammen. 
1. C	JESUS INVITERER OS OGSÅ TIL FÆLLESSKAB
· Også Jesus inviterer os til fællesskab i dag.
· Vi kan være sammen med Jesus i dag på trods af afstand.  
· For da Jesus var på jorden, var han forbundet med sin far i himmelen på trods af afstand. 
· Så vi kan også være tæt på Gud og tæt på hinanden i denne situation!
OVERGANG	
· Jeg vil fortsætte med en gennemgang af Johannes Evangeliet. 
· I dag: Joh 5, 18-30.
· Og inden vi læser teksten, vil jeg lige sætte rammen for teksten.
2. Rammen
2. A 	DEN FORUDGÅENDE HISTORIE
· Jesus er i Jerusalem under en af de jødiske højtider.
· Her helbreder han en lam mand ved Betesda dam på en sabbat, jødernes helligdag.
· På trods af, at han har været lam i 38 år, så kritiserer de jødiske ledere manden, fordi han går med sin seng under armen, da man ikke må ’arbejde’ på helligdagen. 
· Manden forsvarer sig og siger, at det var Jesus, der bad ham om det.
2. B	JESUS ANKLAGES FOR AT BRYDE SABBATTEN 
· Så de jødiske ledere opsøger Jesus for at anklage ham i stedet. 
· Til det svarer Jesus, at han faktisk gør Guds vilje, når han helbreder denne mand.
· ”Min far arbejder i dag, så det gør jeg også”.
· Da de jødiske ledere hørte dette svar bliver de rasende.
· For ikke nok med at Jesus bryder sabbatten, han gør sig også lig med Gud, og det er meget hovmodigt af et menneske at sammenligne sig med Gud. 
· Og de jødiske ledere mener, at det er deres ansvar at straffe Jesus på Guds vegne.  
OVERGANG
· Det er på baggrund af disse anklager, at Jesus svarer jøderne i dagens tekst:

Joh 5, 19-30: Sønnens fuldmagt fra Faderen
Jesus sagde til dem: »Sandelig, sandelig siger jeg jer: Sønnen kan slet intet gøre af sig selv, men kun det, han ser Faderen gøre; for hvad Faderen gør, det samme gør også Sønnen. For Faderen elsker Sønnen og viser ham alt, hvad han selv gør; og han skal vise ham endnu større gerninger, så I skal undre jer. For ligesom Faderen oprejser de døde og gør dem levende, således gør også Sønnen dem levende, han vil. Faderen dømmer heller ingen, men hele dommen har han overdraget til Sønnen, for at alle skal ære Sønnen, ligesom de ærer Faderen. Den, der ikke ærer Sønnen, ærer ikke Faderen, som har sendt ham.
Sandelig, sandelig siger jeg jer: Den, der hører mit ord og tror ham, som har sendt mig, har evigt liv og kommer ikke for dommen, men er gået over fra døden til livet. Sandelig, sandelig siger jeg jer: Den time kommer, ja, den er nu, da de døde skal høre Guds søns røst, og de, der hører den, skal leve. For ligesom Faderen har liv i sig selv, således har han også givet Sønnen at have liv i sig selv. Og han har givet ham magt til at holde dom, fordi han er Menneskesøn. I skal ikke undre jer over dette, for den time kommer, da alle de, der er i gravene, skal høre hans røst og gå ud af dem – de, der har øvet det gode, for at opstå til liv, men de, der har gjort det onde, for at opstå til dom. Jeg kan intet gøre af mig selv; som jeg hører, dømmer jeg, og min dom er retfærdig, for jeg søger ikke at gøre min egen vilje, men hans vilje, som har sendt mig.
OVERGANG
Jesu svar til de jødiske ledere har 3 hovedoverskrifter, som vi skal se nærmere på:
3. Sønnen og faderen er ét 
3. A 	SØNNEN OG FADEREN ER ÉT
· Jesus svarer på de jødiske lederes kritik ved at sige, at han er ikke ligesom Gud
· Han konkurrer ikke mod Gud, som et menneske, der i hovmod går op imod Ham.  
· Han er Gud. Han er Guds søn og dermed er de to en enhed, ’som fader så søn’. 
3. B	JESUS GØR INTET AF SIG SELV
· Denne enhed er så stærk, at alle de handlinger, som Jesus gør, er identiske med de handlinger som Gud gør. 
· Jesus gør ingenting af sig selv, men kun det, som han ser Gud gøre.
· Så når de jødiske ledere anklager Jesus for at helbrede på en helligdag, så anklager de faktisk Gud selv. 
· Og dermed er det ikke Jesus, men dem, der sætter sig op imod Gud. 
3. C	FØLG MIG
· På samme måde, som Jesus lever overgivet til Gud, på samme måde er det vores livsopgave, at leve overgivet til Jesus.
· Denne proces starter, når vi tager imod Jesus, og den fortsætter resten af livet. 
· Det vi efterlader er vores egoistiske jeg, vores falske jeg.
· Og det vi finder er vores nye personlighed i Kristus, vores sande jeg.
· Så det at finde Kristus betyder også at finde mig selv, som jeg virkelig er.
· Der er et paradoks her, for det at følge Jesus betyder ikke, at jeg mister mig selv, men netop at jeg bliver den, som det var meningen at jeg skulle være.  
· På samme måde er Jesus et eksempel for os på en, som lever 100 % i Guds plan og samtidige lever 100 % autentisk og ægte. 
OVERGANG
Den anden del af Jesu svar handler om Jesu magt til at oprejse os fra døden.
4. Sønnen oprejser os fra døden
4. A 	JESUS HAR MAGT TIL AT OPREJSE OS FRA DØDEN
· Jesus har lige helbredt en mand, som har været lam i 38 år.
· Denne helbredelse virkede på forhånd fuldstændig umulig.
· Men Jesus helbredet manden og alle kunne se, at han gik omkring.
· Helbredelsen bruger Jesus til at illustrerer for os, at det som synes umuligt på forhånd for denne mand, kan også synes umuligt for os i forhold til døden.
· Vi er bange for døden og tvivler på, om vi kan opstå igen, når først vi er døde.
· Med denne beretning ønsker Jesus, at forsikre os om, at det kan og vil Jesus gøre. 
4. B	DET EVIGE LIV STARTER HER OG NU
· Og de gode nyheder stopper ikke med denne fremtidige forsikring.
· Jesus gør det helt klart, at det evige liv starter her og nu.
· Vi synger sådan her i en dejlig lovsang: 
· ”Lige nu, lige her, kan jeg røre ved den levende Gud, evigheden”
· Og det er den gave, som Jesus giver os i dag, at vi lige nu kan forenes med Gud.
· Det er derfor, at Jesus kom til jorden til os, for at skabe dette fællesskab mellem mig og Gud. 
4. C	HVORDAN KAN VI LEVE DET NYE LIV, SOM JESUS GIVER OS
· I efteråret 19’ var jeg på studietur i London med den tegnestue hvor jeg arbejder.
· Her læste jeg i pauserne en fantastisk bog om bøn og stilhed. 
· Og jeg besluttede mig for, at jeg vil prøve hver dag, at bruge 20 minutter i stilhed.
· Det har jeg så gjort nu i ca. et halvt år. 
· Og det har været en fantastisk oplevelse!
· Disse 20 minutter sammen med Gud har enorm stor betydning for mig i forhold til at kende Guds vilje og udleve den i hverdagen.
· Og det vil jeg også virkelig opfordre dig til at få ind i din hverdag – en fast tid med Gud. Det har større betydning end du aner!
5. Sønnen har magt til at dømme os
5. A 	JESUS HAR MAGT TIL AT DØMME OS
· Jesus har fået magt til at oprejse os fra døden og også fået magt til at dømme os. 
· Det er et stort og svært spørgsmål, og vi ser ofte dom som noget negativt. 
· Men jeg tror, at vores livssituation, spiller en afgørende rolle i vores syn på dom. 
· Min kone var besøgsven for en ældre bosnisk dame, Ifeta, som flygtede ud af Jugoslavien under borgerkrigen i 90’erne.
· Da der nogle år senere skulle fældes dom over Jugoslaviens ekspræsident Milosevic, så døde han, inden han fik sin dom.  
· Da min kone efterfølgende snakkede med Ifeta, så var hun knust over, at han ikke nåede at få en retfærdig dom, men hun trøstede sig ved, at Gud ville dømme ham. 
· Så hvis vi kigger ud over verden med al dens uretfærdighed, så er der mange der sukker efter retfærdighed, og trøster sig med, at Gud engang vil dømme det onde.  
5. B	HVAD BETYDER DET FOR MIG PERSONLIGT
· Hvad betyder det for mig personligt?
· Hvad bliver jeg dømt på?
· Teksten her gør det helt klart, at troen på Jesus betyder, at vi ikke bliver dømt. 
· Når Gud skal dømme os, så ser han i stedet på Jesus, fordi vi er blevet ét med ham.
· Og når Gud ser på Jesus, så er han allerede dømt og opstået igen.
· Så dermed er vi også dømt med Jesus, og opstået igen med ham!
Afslutning
· Jesus giver svar til de jødiske ledere, men han giver os svar til os:
· Han siger, Kom og følg mig og lev tæt på Gud, som jeg gør det!
· Jeg har helbredt en lam mand, jeg kan også rejse dig igen efter døden til nyt liv.
· Og du kommer ikke for dommen, for jeg har allerede taget straffen. 

